S-191/2011

Mál þetta höfðaði lögreglustjórinn í Borgarnesi með ákæru 30. ágúst 2011 á hendur ákærðu, Á-kvk-þgf R-kvk-þgf R-kvk-þgf, kt. …, Móasíðu 1 á Akureyri og H-kvk-þgf K-kvk-þgf S-kvk-þgf, Grænugötu 8 á Akureyri. Málið var dómtekið 18. október 2011.

Í ákæru eru ákærðu gefin að sök eftirtalin fíkniefnabrot:

I. Gegn ákærðu Á-kvk-þgf R-kvk-þgf

fyrir brot gegn lögum um ávana- og fíkniefni og reglugerðum settum skv. þeim, með því að hafa þriðjudaginn 3. maí 2011 haft í vörslum sínum 1,17 grömm af marihuana, falið í nærfötum, en efnið fannst við leit lögreglu á henni.

II. Gegn ákærðu báðum

fyrir brot gegn lögum um ávana- og fíkniefni og reglugerðum settum skv. þeim, með því að hafa þriðjudaginn 3. maí 2011 haft í sameiginlegum vörslum sínum 178,59 grömm af marihuana, sem falið var í fötu í farangursrými bifreiðarinnar RF-229, en lögreglan fann efnin við leit í bifreiðinni. Við yfirheyrslur hefur komið fram að eignarhluti ákærðu Á-kvk-ef í fíkniefnunum sé 40 grömm, en eignarhluti ákærðu H-kvk-ef K-kvk-ef sé 138,59 grömm. Talið er að hluti efnisins hafi verið ætlaður til dreifingar á Akureyri.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærðu verði dæmdar til refsingar. Þá er þess krafist að ákærðu verði dæmdar til greiðslu alls sakarkostnaðar.

Þá er þess krafist að gerð verði upptæk með dómi þau samtals 179,76 grömm af marihuana, sem lögreglan lagði hald á hjá báðum ákærðu þann 3. maí 2011. Upptökukrafan styðst við 6. mgr. [nú 5. mgr.] 5. gr. laga um ávana- og fíkniefni nr. 65/1974, með síðari breytingum

Af hálfu ákæruvaldsins hefur verið fallið frá því atriði í ákæru að fíkniefnin hafi verið ætluð til söludreifingar. Að þessu gættu hafa ákærðu báðar skýlaust játað að hafa framið þau brot sem þeim eru gefin að sök í ákæru og er játning þeirra beggja studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldar fyrir brotin sem réttilega eru færð til refsilaga í ákæru.

Refsing ákærðu Á-kvk-ef, sem er ekki með mál á sakaská sem hafa áhrif við ákvörðun refsignar, þykir hæfilega ákveðin 200.000 króna sekt til ríkissjóðs og komi fjórtán daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Samkvæmt sakavottorði hlaut ákærða H-kvk-nf dóm 29. mars 2010 fyrir fíkniefnalagabrot. Var refsing ákveðin 30 daga fangelsi skilorðsbundið í tvö ár Með broti því sem ákærða hefur nú verið sakfelld fyrir rauf hún skilorð fyrrgreinds dóms. Samkvæmt 60. gr. almennra hegningarlaga ber að taka upp refsingu samkvæmt þeim dómi og gera ákærðu í einu lagi refsingu vegna beggja málanna en refsinguna ber að tiltaka eftir reglum 77. gr. laganna. Þykir refsing ákærðu hæfilega ákveðin fangelsi í 60 daga.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærða Á-kvk-nf R-kvk-nf R-kvk-nf greiði 200.000 króna sekt til ríkissjóðs og komi fjórtán daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærða H-kvk-nf K-kvk-nf S-kvk-nf sæti fangelsi í 60 daga

Ákærðu sæta upptöku á 179,76 gr. af marihuana.

B-kk-nf B-kk-nf